बिटिआर गोरोबथाया बर’फोरनि थाखायल’ गोरोबथा। बे गोरोबथायाव गुबुन हारिफोरा जौगानायनि जेबो दफा गैया। बे बाथ्राखौ बुंदों दिनै बागसा जिल्लानि बिटिसि गयबारी बियाबाव बिपिएफ दोलोनि बिजाथिनि थाखाय तामुलपुराव जानाय बिसायख’थिनि फोसावदिंनाय हाबाफारियाव फैनानै खौरांगिरिफोरनि मोनसे मेलाव बिटिसिनि बारग’ गाहाइ मावफुंगिरि सोद्रोमा हाग्रामा महिलारीया। बे हाबाफारियावनो बारग’ आसुनि मावफारियाफोरजों लोगोसे सा 110 सुबुंफोरा बिपिएफ हानजायाव हाबफैदों। गुबुन दोलोनिफ्राय सोद्रोमा गासै 178 सुबुंफोरा हाग्रामा महिलारीनि नुजाथिनायाव बि पिएफ दोलोआव हाबफैदों। हाग्रामा महिलारीया गावनि आखायजोंनो बिजेपि आरो आसुनि मावथिफोरखौ बरायो।